ລາຊາ ຄ້າຢາເສບຕິດ ເມັກຊິໂກ ອີກຄົນນຶ່ງ ຖືກຂ້າຕາຍ ໃນການຍິງຕໍ່ສູ້ກັນ (ວີດີໂອ)
ນາຍ Nazario Moreno ຫົວໜ້າແກ໊ງ ອາຊະຍາກຳ ທີ່ມີອຳນາດກຸ່ມນຶ່ງ ໃນລັດ Michoacan ທີ່​ມີ​ລາຍ​ງານ ຖືກ​ຂ້າ​ຕາຍ​ເມື່ອ 3 ປິ​ກ່ອນ ໄດ້ຖືກ​ຍິງ​ຕາຍ ໃນວັນອາທິດວານນີ້ .
ບັນດາເຈົ້າໜ້າທີ່ເມັກຊິໂກ ກ່າວວ່າ ລາຊາຄ້າຢາເສບຕິດ ທີ່ມີອຳນາດຄົນນຶ່ງ ທີ່ມີລາຍງານວ່າຜູ້ກ່ຽວໄດ້ຖືກຂ້າຕາຍ ເມື່ອ 3 ປີຜ່ານມານັ້ນ ຄວາມຈິງແລ້ວ ຫາກໍຖືກຂ້າຕາຍເມື່ອ ເຊົ້າວັນອາທິດວານນີ້ ໃນການຍິງຕໍ່ສູ້ກັນກັບພວກທະຫານ ມາຣິນ ໃນພາກຕາເວັນຕົກຂອງເມັກຊິໂກ ໃນປີ 2010 ນັ້ນໄດ້ມີລາຍງານວ່າ ນາຍ Nazario Moreno ຫົວໜ້າແກ໊ງອາຊະຍາກຳທີ່ມີອຳນາດກຸ່ມນຶ່ງ ທີ່ໄດ້ທຳການ ປຸ້ນສະດົມຢູ່ໃນລັດ Michoacan ໃນພາກຕາເວັນຕົກຂອງ ເມັກຊິໂກ ໄດ້ຖືກກຳລັງຂອງລັດຖະບານຂ້າຕາຍໃນການຍິງ ຕໍ່ສູ້ກັນໃນເດືອນທັນວາ ບໍ່ໄດ້ມີການພົບເຫັນສົບຂອງຜູ້ກ່ຽວຈັກເທື່ອ ແຕ່ລັດຖະບານຂອງປະທານາທິບໍດີ Felipe Calderon ໃນເວລານັ້ນ ໄດ້ປະກາດຢ່າງເປັນທາງການວ່າ ຜູ້ກ່ຽວໄດ້ເສຍຊີວິດໄປແລ້ວ ນັບແຕ່ມີລາຍງານກ່ຽວກັບການເສຍຊີວິດຂອງຜູ້ກ່ຽວເປັນຕົ້ນມານັ້ນ ກຸ່ມຄ້າຢາເສບຕິດ ຂອງຜູ້ກ່ຽວ ຄື ກຸ່ມ La Familia Michoacana ກໍໄດ້ປ່ຽນຊື່ເປັນກຸ່ມ Knights Templar ທີ່ໂຫດຮ້າຍແລະມີອຳນາດຫຼາຍຂຶ້ນກ່ວາເກົ່າ ຂ່າວການເສຍຊີວິດຂອງນາຍ Moreno ໃນຄັ້ງນີ້ ມີຂຶ້ນໃນເວລາບໍ່ດົນ ຫຼັງຈາກການຈັບ ໂຕ ນາຍ Joaquin “El Chapo” Guzman ລາຊາຄ້າຢາເສບຕິດທີ່ມີອຳນາດອິດທິ ພົນຫຼາຍທີ່ສຸດ ຂອງເມັກຊິໂກ ໃນວັນທີ 22 ກຸມພາຜ່ານມານີ້  ຊຶ່ງຜູ້ກ່ຽວໄດ້ຍອມຈຳນົນ ຕໍ່ເຈົ້າໜ້າທີ່ຢ່າງສັນຕິ ຫຼັງຈາກຫຼົບຫຼີກຈາກເຈົ້າທີ່ມາໄດ້ 13 ປີ ລາຊາຄ້າຢາເສບຕິດທີ່ມີອິດທິພົນອີກຄົນນຶ່ງ ຄື ນາຍ Miguel Angel Travino ຫົວ ໜ້າກຸ່ມ Zetas ກໍໄດ້ຖືກຈັບ ໃນກາງປີຜ່ານມານີ້